Φτάσαμε στο σπίτι την συμφωνημένη ώρα, όμως η πόρτα δεν άνοιγε σύμφωνα με τις οδηγίες του οικοδεσπότη. Περίμενα έξω από το σπίτι καλώντας τον για περίπου 2 ώρες όπου δεν απαντούσε στις κλήσεις μου. Μπήκα στο σπίτι καθώς μου άνοιξε την εξώπορτα της πολυκατοικίας κάποιος ένοικος. Στο σπίτι δεν υπήρχε ίντερνετ και κάλεσα ξανά τον ιδιοκτήτη να το αναφέρω , το επιδιόρθωσε εντός της ημέρας. Τα άφησα πίσω όλα και είπα δεν πειράζει.Το βράδυ όμως ξύπνησα με δυο κατσαρίδες επάνω μου. Φυσικά ξενύχτησα και περίμενα να ξημερώσει για να μπορέσω να φύγω λόγω απαγόρευσης κυκλοφορίας. Όταν, λοιπόν, κάλεσα τον οικοδεσπότη για να του αναφέρω το περιστατικό και ότι φεύγω από το σπίτι, μου ζητούσε φωτογραφίες από τις κατσαρίδες και με ειρωνευόταν, φυσικά δεν είχα βγάλει καμία φωτογραφία καθώς κρύφτηκαν και δεν το διανοήθηκα καν να τις φωτογραφίσω. Έφυγα εννοείται χωρίς να ασχοληθώ άλλο, ενώ είχα πληρώσει για ακόμη ένα βράδυ. Είναι ντροπή να υπάρχουν αυτές οι συμπεριφορές. Δεν σε κάνει το σπίτι οικοδεσπότη, αλλά η συμπεριφορά.